**Gazdasági összefoglaló, közbeszerzési összesítő (2018.09.03.-2018.09.09.)**

**Kétmilliomodik utasát köszöntötte a kolozsvári Avram Iancu Nemzetközi Repülőtér.** A tervek szerint a reptér 2030-ban évente 7 millió utast szolgálhatna ki, a fejlesztésekhez azonban szükséges a Szamos folyó elterelése, amely akadályozza a kifutópálya bővítését. A bővítést a Kolozsvár-New York járat elindításának terve is indokolja, ugyanis az ezt az útvonalat kiszolgáló nagy repülőgépek le- és felszállásához a jelenleginél hosszabb kifutópályára van szükség. A repülőtér vezetősége arra számít, hogy idén 2,9 millió utast fognak kiszolgálni, csaknem 8 százalékkal többet, mint egy éve. 2017-ben a légi kikötőt 2,69 millió utas vette igénybe, mintegy 50 százalékkal több, mint 2016-ban. A kolozsvári repülőtér Románia második legnagyobb légi kikötője a bukaresti Henri Coandă nemzetközi repülőtér után.

<http://www.maszol.ro/index.php/gazdasag/101447-ketmilliomodik-utasat-koszontotte-a-kolozsvari-repul-ter>

**Új vonatjáratot avatott fel Aradon a román állami vasúttársaság (CFR) egyre erősebb vetélytársának számító aradi Astra Trans Carpatic vállalat.** A Temesvár–Arad–Szatmár–Nagybánya vonalon nyugati körülmények között lehet majd utazni, a „luxusszerelvényt” a hétvégén mutatták be nagyszabású rendezvény keretében. Az Astra Trans Carpatic 20 millió eurós beruházással kíván új járatokat indítani, ennek érdekében a vállalat 15 vonatot vásárolt a dániai vasúttársaságtól. A következő járatot a Temesvár–Arad–Nagyvárad–Kolozsvár vonalon tervezik beindítani decemberig, 2019 áprilisáig pedig a többi vonat is sínre kerül. Az Aradon bemutatott vonat kényelem és felszereltség szempontjából teljes mértékben megfelel az európai elvárásoknak és a 200km/h-s sebességet is elérné, ez utóbbi azonban a romániai vasúti infrastruktúra miatt nem kivitelezhető. Az Astra Trans Carpatic 2017 februárjában indította el első, Arad–Bukarest magánjáratát, a második járat a Bukarest–Brassó útvonalon közlekedik.

<http://www.nyugatijelen.com/jelenido/luxusjaratot_avatott_fel_az_astra_trans_carpatic_aradon.php>

**A Wizz Air 2018. október 26. után nem fogja tovább működtetni a Kolozsvár-Bukarest járatát, mivel az nem hozta a várakozásoknak megfelelő eredményeket.** A fapados társaság hetente hat oda-vissza járatot működtetett az ország két legjelentősebb városa között. Az útvonalon még a Blue Air, valamint a fapadosokhoz viszonyítva jóval drágább jegyeket értékesítő Tarom működtet járatokat.

<http://penzcsinalok.transindex.ro/hir/20180905-lemond-a-wizz-air-a-kolozsvar-bukarest-jaratrol>

**Huszonkilencedik alkalommal nyitja meg kapuit szeptember 13-án az Arad Megyei Kereskedelmi, Ipari és Gazdasági Kamara szervezésében az év egyik legjelentősebb mezőgazdasági rendezvénye, az AGROMALIM vásár.** Szeptember 13–16. között 11 ország részvételével (Magyarország, Ausztria, Németország, Görögország, Olaszország, Hollandia, Lengyelország, Csehország, Bulgária, Oroszország és persze Románia) több mit 280 cég mutatja be termékeit (mezőgazdasági gépek, technológiák, állattenyésztésben használatos etetési rendszerek, gyógyszerek, könyvek, katalógusok stb.) az Expo Arad kiállítási központban.

<http://www.nyugatijelen.com/jelenido/jovo_heten_agromalim.php>

**A konzuli kerületre vonatkozó közbeszerzési összesítő** **(forrás** [**http://sicap-prod.e-licitatie.ro**](http://sicap-prod.e-licitatie.ro)**)**

|  |  |  |  |  |
| --- | --- | --- | --- | --- |
| **Ágazat** | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **BERENDEZÉSEK** | **szerszámok és eszközök közbeszerzése** | **Rögzítőberendezések beszerzése** (Kolozs megye) | 2018.10.04. | 1.515.829,34 | **Unitatea Militara 01369 Cluj-Napoca**, Cím: Str. Moş Ion Roată, nr. 5, Cluj-Napoca, Cod postal: 400397, Romania, E-mail: achizitii.01369@forter.ro, Telefon: +40 264417874, Fax: +40 264450532 |
| **EGÉSZSÉGÜGY** | **egészségügyi készletek közbeszerzése** | **Orvosi fogyóeszközök beszerzése** (Kolozs megye) | 2018.10.09. | 1.442.980,23 | **SPITALUL CLINIC MUNICIPAL CLUJ-NAPOCA**, Cím: Str. TABACARILOR, nr. 11, Cluj-Napoca, Cod postal: 400139, E-mail: smunicipal@yahoo.com, Telefon: +40 264437075, Fax: +40 264437075, www.spitalclujana.ro |
|  | **egészségügyi készletek közbeszerzése** | **Szívsebészeti készülékek beszerzése** (Kolozs megye) | 2018.10.09. | 1.225.892,60 | **INSTITUTUL INIMII DE URGENTA PENTRU BOLI CARDIOVASCULARE "Niculae Stancioiu" Cluj-Napoca**, Cím: Str. Moţilor, nr. 19-21, Cluj-Napoca, Cod postal: 400001, Romania, E-mail: aprov@institutulinimii.ro, Telefon: +40 264599502, Fax: +40 264599503, www.institutulinimii.ro |
|  | **gyógyszerek közbeszerzése** | **Különféle gyógyszerek beszerzése** (Kolozs megye) | 2018.10.05. | 2.123.659,52 | **Spitalul Municipal Turda**, cím: Str. Mureşanu Andrei, nr. 12-16, Turda, Cod postal: 401103, Romania, E-mail: spitalmunicipalturda@yahoo.com, Telefon: +40 264/311578, Fax: +40 264/311578, www.spitalturda.ro |
|  | **gyógyszerek közbeszerzése** | **Különféle gyógyszerek beszerzése** (Szatmár megye) | 2018.10.08. | 511.165,04 | **SPITALUL DE PNEUMOFTIZIOLOGIE SATU MARE**, Cím: Str. Ialomiţei, nr. 9, Satu Mare, Cod postal: 440078, Romania, E-mail: tbc\_sm@yahoo.com, Telefon: +40 261730913, Fax: +40 261768377, http://www.spitalpnfsm.ro |
|  | **orvosi felszerelések közbeszerzése** | **Orvosi felszerelések és berendezések beszerzése** (Kolozs megye) | 2018.10.09. | 962.512,80 | **CONSILIUL JUDETEAN CLUJ**, Cím: Calea Dorobantilor, nr. 106, Cluj-Napoca, Cod postal: 400094, Romania, E-mail: cjc@cjcluj.ro, Telefon: +40 372640037, Fax: +40 372640074, www.cjcluj.ro |
| **ÉPÍTKEZÉSEK** | **építkezések és javítások közbeszerzése** | **Épületkorszerűsítés** (Bihar megye) | 2018.10.08 | 87.344,85 | **Societatea De Distributie a Energiei Electrice Transilvania Nord SA**, Cím: Str. Grivitei, nr. 32, Oradea, Cod postal: 410520, Romania, E-mail: bogdan.gaje@distributie-energie.ro, Telefon: +40 259405346, Fax: +40 259405704, www.distributie-energie.ro |
|  | **építkezések és javítások közbeszerzése** | **Temesrékas ivóvíz- és szennyvízhálózatának bővítése** (Temes megye) | 2018.10.18. | 93.618,14 | **AQUATIM S.A. Timisoara**, Cím: Str. Gheorghe Lazar, nr. 11A, Timisoara, Cod postal: 300081, Romania, E-mail: sergiu.giurgiu@aquatim.ro, Telefon: +40 256200262, Fax: +40 256294753, www.aquatim.ro |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** |